**NÉMETH ERIKA**

1. Őszhöz kapcsolódva először szavakat, majd egyszerű tőmondatokat mondok. A szavakat majd a tőmondatokat kell megismételnie szóról szóra. ( Mikor már ügyesen megy, a tőmondatok összetett mondatokkal bővíthetők). Majd a szavakat, mondatokat súgva mondom, s ezt ismétli el a tanuló.

( memória fejlesztés, figyelemfejlesztés, szókincsbővítés, auditív fejlesztés, koncentráció, emlékezet, koncentráció )

1. **Manónak van egy sündisznója**, fel kell állni, amikor újra hallod, akkor le kell ülni.

* Manónak van egy szekere.
* **Manónak van egy sündisznója**
* Manónak van egy kutyája.
* Manónak van egy tyúkja.
* **Manónak van egy sündisznója.**
* Manónak van egy kacsája.
* Manónak van egy őzikéje.
* **Manónak van egy sündisznója.**

1. 2.feladat folytatása: Néhány mondat után iránygyakorlattal folytathatjuk-( Balra fordulj, ha a megadott mondatot hallod, jobbra ha nem az előre megbeszélt mondatot hallod!)

( ismétlés, emlékezet fejlesztés, koncentráció, vizuális fejlesztés, nagymozgás fejlesztés, iránygyakorlat, téri tájékozódás, beszédkészség)

1. **KUKORICAMORZSOLÁS,** *közben egy számára kedves dallamot énekelhet, dúdolhat….nem szükséges felismerhető dalnak lenni.*

(finommotorika fejlesztés, rész-egész viszony, környezeti nevelés, vizuális fejlesztés, auditív emlékezet, megbeszélés*, ha ismert gyerekdalt énekel: nemzeti tudat fejlesztés,* visszacsatolás*)*

1. A lemorzsolt kukoricaszemekből tegye ki az ősz szót.

( analízis-szintézis, szóalkotás, emlékezet, feladattartás, gondolkodás, finommotorika, betűk sorrendisége)

1. Őszhöz kapcsolódva képeket lát feladatlapon-Megbeszélés: Melyik évszakra jellemzőek a képek? *sün, csiga, esernyő, szőlő, levél, gomba*  ( kötetlen beszélgetés) alatta 2 kép (a fentiekből kiválasztva) -pontok összekötése, számok sorrendjében. Miután összekötötte a pontokat a számok sorrendjét követve, **karikázza be** a képek közül, amelyik képek a megoldott feladattal egyeznek.

( szemléltetés, kötetlen beszélgetés, finommotorika, emlékezet, logikai gondolkodás, számosság, feladattartás, ismétlés, felidézés-*évszak jellemzői,* visszacsatolás, kiemelés)

1. Szavak olvasása lapon (ujjával követve) –Figyelem! 1 ismeretlen szót is írok a lapra-megbeszéljük mit jelent. ( szókincsbővítés )

***OLVASÁS:***

a.) némán magában

b.) hangosan szükség esetén segítségemmel,

c.) együtt, de én csak suttogok

d.) gyermek egyedül.

Keresd meg, hányszor olvastad az ősz szót. ( Hányszor szerepel a lapon? Számold meg!)

( szókincsbővítés megbeszélés, számosság, visszacsatolás,tájékozódás, emlékezet, feladattartás, beszédfejlesztés, gondolkodás, vizuális, auditív emlékezet)

1. Kék színnel **keretezd be** a szavakban a magánhangzókat!

(fogalom megbeszélése, ismétlés, visszacsatolás, figyelemfejlesztés, emlékezet, irányított feladatvégzés)

1. a.) *Digitális feladat:*

Szótagtudatosság fejlesztése –Nézd meg a képet, mondd ki a nevét, tapsold le a szót! Hányat tapsoltál! Húzd a képet a megfelelő helyre! WORDWALL őszi képek ( szél, gesztenye, csiga, tök, mogyoró, gomba, sün, levél….-

(játékosság, digitális kompetencia, ismétlés, gondolkodás, finom motorika, megbeszélés, visszacsatolás, szerialitás, feladattartás, számosság, csoportosítás, dicséret)

Folyamatos dicséret, megerősítés, visszacsatolás, megbeszélés, szókincsbővítés.